DICTATS PREPARATS

COM HAS DE PREPARAR ELS DICTATS?

1. Llegeix el text i intenta entendre de què parla.

2. Torna a llegir el text i fixa’t en les paraules o expressions que no havies vist mai o que creus que et seran difícils d’escriure. Marca-les.

3. Fixa’t en les paraules que has marcat. Llegeix-les i d’una en una:

- Lletreja-les (les has de dir lletra per lletra).

- Tanca els ulls i imagina que escrius la paraula.

- Escriu la paraula en un full i comprova que l’has escrita bé.

4. Demana a algú que et dicti el text. Recorda les paraules que has treballat abans.

5. Quan acabis, llegeix el text a poc a poc i fixa’t si has escrit bé les paraules. Si trobes errors, corregeix-los.

6. Agafa el text original i compara’l amb el teu. Corregeix els errors. Si n’hi ha, pensa on has fallat.

7. Descansa. Fes una altra cosa.

8. Si abans has fet moltes errades, torna a repetir els passos anterior (pots fer-los tots o només els passos que creguis necessaris)

(Extret i adaptat de Com preparar un dictat de Montserrat Bertran)